ลือ Uber อาจขายกิจการทั้งหมดในอาเซียนให้ Grab - FINNOMENA
นับเป็นดีลใหญ่ที่น่าจับตามองอย่างมาก เมื่อ CNBC รายงานว่า Uber อาจขายกิจการทั้งหมดในเอเชียตะวันออกเฉียงใต้ให้ Grab คู่แข่งคนสำคัญ เพื่อแลกกับหุ้นจำนวนหนึ่งของ Grab
20 ก.พ. 2561

CNBC รายงานว่า Uber อาจขายกิจการทั้งหมดในเอเชียตะวันออกเฉียงใต้ให้ Grab คู่แข่งนสำคัญ เพื่อแลกกับหุ้นจำนวนหนึ่งของ Grab แต่ทั้งนี้ ดีลดังกล่าวยังไม่มีการตกลงใดๆ
CEO ของ Uber ให้เหตุผลในการขายกิจการในครั้งนี้ว่า การต่อสู้กับผู้เล่นท้องถิ่นนั้นเป็นเรื่องยาก Uber จึงต้องการโฟกัสการทำตลาดในสหรัฐฯ และประเทศในยุโรป รวมถึงเตรียมความพร้อมเรื่องการทำ IPO ของบริษัทด้วย
หากดีลนี้สำเร็จ Uber จะกลายเป็นหนึ่งในผู้ถือหุ้นของ Grab คล้ายกับกลยุทธ์ของ Uber ที่ขายกิจการให้ Didi ในจีน เพื่อแลกกับการถือหุ้น 20%
ทั้งนี้ Grab เป็นผู้ให้บริการรถยนต์ส่วนตัว มอเตอร์ไซค์ แท็กซี่ และ Carpooling ในกว่า 100 เมืองทั่วเอเชียตะวันออกเฉียงใต้ และมีส่วนแบ่งการตลาดของธุรกิจเรียกแท็กซี่สูงถึง 95% และได้ประกาศแผนการระดมทุนจาก SoftBank และนักลงทุนรายอื่นๆ ในปี 2560 รวมมูลค่า 2.5 พันล้านดอลลาร์
ที่มา : https://www.marketingoops.com/news/brand-move/uber-preparing-to-sell-southeast-asia-unit-to-grab/
แท็ก:
แชร์บทความ: